میلادی ۱۹۶۹ نچی ییلیده قوریلگن اسلام همکارلیک تشکیلاتی بیرلشگن ملت لر تشکیلاتی آرتیدن اینگ کتته تشکیلاتدن عبارت. اوشبو تشکیلات مسلمان اولکه لرنینگ سیاسی, اقتصادی و فرهنگی مسئله لری توغری سیده باش قاتریب کیلماقده. خودی منه شو تشکیلات نینگ ۱۳ نچی رهبر لر ییغیلیشی اپریل آیی نینگ ۱۴ نچی و ۱۵ نچی کون لری آره سیده ترکیه نینگ استانبول شهریده بولیب اوتدی. اوشبو ییغیلیش دایره سیده مذکور تشکیلات نینگ ریاستی نی ۲ ییل لیک بیر مدت بیلن ترکیه اوز بوینی گه آلدی. مذکور ییغیلیش نینگ اساسی آجنداسی, "عدالت و تینچ لیک اوچون بیرلیک و اوز ارا همکارلیک" دن عبارت ایدی. اوشبو آجندا نینگ اوزی مسلمان اولکه لرنینگ قنچه لیک قیین چیلیک لر گه دوچ کیلیب قالگن لیگی نی کورسه تیب بیرماقده.
اسلام همکارلیک تشکیلاتی نینگ هم بیرلشگن ملت لر تشکیلاتی و اوروپا بیرلیگی سنگری دنیا ده گی باشقه تشکیلات لر گه اوخشش قیین چیلیک لری موجود. شونده ی قیلیب اعضا اولکه لرنینگ همه سی اسلام همکارلیک تشکیلاتی نینگ اوز اولویت لری گه اویغون اوله راق حرکت ایتیشی نی آرزو ایتماقده. فلسطین مسئله سی, مسلمان اقلیت لر, اعضا اولکه لر آره سیده تجارت و اسلام هراس لیک سنگری مشترک آجندا لر هم البته که موجود اسلام همکارلیک تشکیلاتیده. بیراق, اوشبو قیین چیلیک نینگ قنده ی قیلیب ییچیلیشی کیره ایکن لیگی خصوصیده اعضا اولکه لر آره سیده فکر فرقلی لیق لری نینگ موجود ایکن لیگی کورینماقده. البته اعضا اولکه لرنینگ اوز منفعت لری گه اویغون اوله راق حرکت ایتیش لری جوده هم طبعی بیر بیرسه نی تشکیل ایتماقده. اینگ اساسی موضوع ایسه, اعضا اولکه لرنینگ همه سی نینگ منفعت لری گه اینگ اویغون بیر یول نینگ تعقیب ایتیلیشی موضوعی دن عبارت. بونده ی بولیشی تقدیرده, اعضا اولکه لرنینگ بولگن لیگی دیک, اسلام همکارلیک تشکیلاتی نینگ هم کوچی آرتیب کیتگن بوله دی. ایندی منه شو خصوصده اعضا اولکه لر آره سیده بیرلیک و اوز ارا همکارلیک روحی نینگ تامین ایتیلیشی اوزی گه خاص بیر اهمیت گه ایگه.
تینچ لیک و عدالت فقط گینه اسلام عالمی اوچون ایمس, بلکه اسلام ایشانچی و عنعنه سی اوچون هم اینگ مهم موضوع نی تشکیل ایتماقده. الله سبحانه و تعالی نینگ ایککی گوزه ل اسمی, السلام و العادل دن عبارت. اوشبو مبارک اسم لر ایسه تینچ لیک و عدالت معنی لری گه کیلماقده. اسلام کلمه سی هم خودی منه شو تامیردن کیلیب چیقگن. تامیری تینچ لیک دن عبارت بولگن مقدس اسلام دینی کبی بیر سلامت دینی نینگ حاضرگی کونده مدرن دنیاده تروریزم و خشونت بیلن یاد ایتیلیتگن لیگی درک ایتیلیشی ممکن بولمه گن بیر موضوع نی تشکیل ایتماقده. باشقه بیر تاماندن ایسه دین اوچون انتحاری هجوم لر نی تنظیم قیلیتگن ایریم محافل عدالت اوچون کوره شیتگن لیک لری نی بیلدیریب تروریزم و خشونت نی حقلی بیر یول اوله راق کورسه تیش گه انتیلماقده. انسان لر گه ضرر بیریش هیچ قچان تینچ لیک و عدالت بیلن ارتباطی بولمه گن.
الهی حقیقتلر گه قره گنده, انسان لیق اوچون تینچ و عدالت اینگ اساسی موضوع لر نی تشکیل ایتماقده. شونده ی قیلیب عدالت نینگ موجود بولمه گن بیر جایده تینچ لیک نینگ اورنه تیلیشی البته که ممکن ایمس. عینی دمده عدالت نینگ موجود بولمس لیگی تقدیرده, تینچ لیک نینگ دواملی بولیشی ممکن ایمس البته که. عدالت نینگ موجود بولمه گن لیگی اوچون تینچ لیک نینگ تامین ایتیلیشی گه تیگیشلی تشبث لرنینگ موفقیت سیزلیک گه دوچ کیلیب قالگن لیگی بیلن علاقه لی کوپلب مثال لر موجود. اوشبو خصوصده فلسطین و اورته شرقده تینچ لیک نینگ تامین ایتیلیشی گه تیگیشلی تشبث لرنینگ موفقیت سیز بولگن لیگی اینگ مهم مثال نی تشکیل ایتماقده.
بیز نینگ بیرلیک و اوز ارا همکارلیک نینگ نیمه دن عبارت ایکن لیگی نی جوده یخشی بیر شکلده درک ایتیشی میز کیره ک. اوشبو موضوع برچه خصوص لر ده سطحی بیر شکلده فکر بیرلیگی معنی سی گه کیلمیدی. عکسینچه, بیرلیک بیر فرقلی لیق عنصری نی تشکیل ایتماقده. مسلمان عالم لر تامانیدن اویلب چیقریلگن, فرقلی لیق لر بوییچه بیرلیک اصطلاحی نینگ, حاضرگی کونده مسلمان اولکه لر آره سیده موجود فرقلی لیق لر گه قره مسدن بیرلیک نینگ تامین ایتیلیشی بوییچه اوته مهم بیر موضوع نی تشکیل ایتیتگن لیگی کورینماقده.
استانبولده بولیب اوتگن اسلام همکارلیک تشکیلاتی نینگ ۱۳ نچی رهبر لر ییغیلیشی جریانیده مطرح ایتیلگن موضوع لر اینگ مهم آجندا نی تشکیل ایتماقده. بیراق, اوشبو مسئله لرنینگ همه سی نینگ, فرقلی لیق لر بوییچه بیرلیک اصطلاحی دایره سیده مطالعه ایتیلیشی تقدیرده گینه ییچیلیشی نینگ ممکن ایکن لیگی کورینماقده.
داعش, القاعده, بوکوحرام, الشباب و پی کا کا کبی ترور تشکیلات لری اینگ کوپ مسلمان اولکه لر گه ضرر بیرماقده. شوباعث مسلمان اولکه لرنینگ اوشبو شوم پدیده گه قرشی کوره ش آلیب باریش اوچون اینگ کوپ اوز ارا همکارلیک ایتیب استخباراتی معلومات لریدن مشترک روشده استفاده ایتیش لری کیره ک. بیراق, تروریست لرنینگ اولدیریلیشی ییترلیک بیر تدبیر دن عبارت ایمس. مسلمان عالمی نینگ دینی و سیاسی رهبر لری نینگ خشونت نینگ تامیری نی تشکیل ایتیتگن افراطی لیک نینگ کینگ قولاچ یاییب کیتیشی گه مانع بولیش اوچون ینه ده کوپراق سعی و حرکت ایتیش لری ضروری. اوشبو رهبر لر نینگ یاش لرنینگ قلب لریده اورین آلیش لری کیره ک. بونده ی بولمه گن تقدیرده, اوشبو یاشلرنینگ قلبی گه باشقه گروه لر جایله شیب آله دی.
طریقتچیلیک هم اسلام عالمیده بیرلیک و تینچ لیک نینگ تامین ایتیلیشی گه مانع بولماقده. سنی لر بیلن شیعه لر آره سیده گی جنجال لر دینی جنجال لر ایمس, بلکه قدرت جنجال لریدن عبارت. ایران, عراق, لبنان, سعودی عربستان, کویت و پاکستان ده گی برچه مسلمان لرنینگ موجود قیین چیلیک لری نی ییچه آلیش لری اوچون شیعه یاکه سنی بولیش لری ایمس, بلکه بیر قرآن و بیر پیغمبر گه ایشانیب, بیر قبله گه قره ب نماز اوقیتگن مسلمان لردن عبارت بولگن لیک لری نینگ مهم ایکن لیگی نی درک ایتیش لری کیره ک.
استانبولده بولیب اوتگن اسلام همکارلیک تشکیلاتی نینگ ۱۳ نچی رهبر لر ییغیلیشی جریانیده, موفقیت سیز دولت لر, قششاق لیق, یاش لرنینگ ایش سیزلیک معما سی, اطراف- محیط قیین چیلیک لری, شهر لرنینگ ناتوغری بیر شکلده رواجله نیتگن لیگی, تینگ امکانیت لرنینگ یره تیلمه گن لیگی, عیاللرگه قرشی خشونت, تعلیم و تربیه, بشری یاردم لر و مایکرو- اقتصاد سنگری موضوع لر باره سیده بحث ایتیلدی. جوده هم مهم قیین چیلیک لر دن عبارت بولگن اوشبو مسئله لر نی بیر کیچه نینگ اوزیده ییچیش امکانیتی البته که موجود ایمس. برچه نیرسه لر خصوصیده همفکر لیک نینگ موجود بولمسلیگی گه قره مسدن مسلمان اولکه لر آره سیده بیرلیک و اوز ارا همکارلیک نینگ موجود بولیشی اسلام عالمی اوچون یخشی بیر فرصت دن عبارت بوله دی. تینچ لیک و عدالت نی بیرینچی دن روحی میز, کیین چه لیک ایسه جامعه میز, ملتی میز و منطقه میز نینگ درک ایتیشی تقدیرده گینه, حاضرگی کونده گی قیین چیلیک لری میز نی ییچه آلیشی میز ممکن خلاص.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
